Ankaŭ Lee Miller, konata Usona aktivulo, kaj nun organiza konsilanto al ESF, estis elektita al 9-jara mandato en la Akademio. Lee lernis Esperanton kiel 16-jarulo (antaŭ pli ol 50 jaroj!), kaj ekde tiam restas aktiva membro de ELNA/E-USA, kaj UEA. Li komencis partopreni la Usonan someran kursaron de Esperanto (nun konatan kiel NASK) en 2000, kaj li estas kerna parto de la organiza teamo. Post la apero de Duolingo, li komencis roli kiel administranto kaj ĉefa lingvo-konsilanto en granda grupo ene de Fejsbuko (Duolingo Esperanto Learners). Lee havas spertojn unue kiel profesia flegisto (inkluzive de universitata instruado en tiu fako), kaj poste kiel interpretisto de la Usona signo-lingvo.
#000004